钦定古今图书集成/方舆汇编/职方典/第1070卷 > 《老圃亭》前人
## 钦定古今图书集成/方舆汇编/职方典/第1070卷 > 《老圃亭》前人

“昔君居隐沦，投竿拂珊瑚。今来寓谷口，结亭事春锄。
亭下十馀畦，蔚蔚有嘉蔬。野果含珠蕤，蔓实垂青稃。
篱根有蹲鸱，晨炊胜雕胡。岂为充君腹，邻里亦餍馀。
疏泉动地脉，硗确成膏腴。谅彼汉阴人，机械非吾徒。
避俗柴桑翁，不复叹荒芜。眷怀经纶手，治此一亩居。
知子非隐沦，聊以寓壮图。”人生出处分，礼义安可逾。
玆谋异樊须，甘事小人儒。